# **tájékoztó AZ ELEKTRONIKUS ÜGYINTÉZÉS ÁLTALÁNOS SZABÁLYAIRÓL**

A kapcsolattartás formáját és módját az adóigazgatási rendtartásról szóló 2017. évi CLI. törvény (Air.), az adózás rendjéről szóló 2017. évi CL. törvény (Art.), valamint az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvény (Eüsztv.) szabályozza.

Az Eüsztv. 1. § 23. pontjában nevesített **gazdálkodó szervezetek kötelesek adóügyeiket elektronikusan intézni**. Ide tartoznak a többek között például a gazdasági társaságok, a szövetkezetek, a külföldi székhelyű vállalat magyarországi fióktelepei, az állami vállalatok, az egyéb állami gazdálkodó szervek, a végrehajtói irodák, a közjegyzői irodák, az ügyvédi irodák, az egyéni cégek, továbbá az egyéni vállalkozók, az egyesületek, a köztestületek, valamint az alapítványok.

A**gazdálkodó szervezetek,** valamint az adóügyekben elektronikus kapcsolattartásra kötelezett szervezetek 2018. január 1-jétől **elektronikus kapcsolattartásra és elektronikus ügyintézésre kötelezettek az adóhatóság előtt.** Ennek során képviselőjük (meghatalmazottjuk, megbízottjuk vagy törvényes, illetve szervezeti képviselőjük) útján valamennyi fentiekben jelzett elektronikus ügyintézési lehetőséget igénybe vehetik. Felhívjuk a figyelmet, hogy az egyébként Cégkapu regisztrációra kötelezett gazdálkodó szervezetek a 2018. évben **(2018. december 31-ig**) az adóhatóság előtt továbbra is használhatják a képviselők KÜNY tárhelyét, azaz a korábban már megszokott módon kommunikálhatnak elektronikus úton.

 Az **egyéni vállalkozási tevékenységet folytató természetes személyek** 2018. január 1-jétől elektronikus kapcsolattartásra és elektronikus ügyintézésre kötelezettek az önkormányzati adóhatóságunk felé.

 Azok az egyéni vállalkozók, akik tevékenységüket szüneteltetik, valamint az adószámos magánszemélyek, a kötelező elektronikus kapcsolattartással nem érintettek.

A vonatkozó jogszabályok értelmében az önkormányzati adókkal, illetékkel, kapcsolatos ügyekben a 2018. évben is kizárólag az önkormányzati adóhatóságnál lehet bejelenteni a meghatalmazáson, megbízáson alapuló képviseleti jogosultságot.

**Természetes személyek (magánszemélyek)** részére (ha ők vállalkozási tevékenységet nem folytatnak) az Ügyfélkapuhoz és az e-személyi igazolványhoz ingyenesen jár biztonságos kézbesítési szolgáltatásként elektronikus tárhely, melyet az ügyfelek az adóhatósággal való elektronikus kapcsolattartáshoz, dokumentum (pl.: építményadó, gépjárműadó adatbejelentés, ifa adóbevallás, bármilyen jellegű kérelem) beküldéshez és részükre szóló hivatalos dokumentum letöltéséhez használhatnak.

E tárhelyen keresztül megvalósított kommunikáció minden tekintetben megfelel a hitelességi feltételeknek, így az maradéktalanul kiváltja a papír alapú levelezést. A természetes személy ügyfelek a Kormány által biztosított elektronikus azonosítási módok segítségével vehetik igénybe az ún. **ePapír szolgáltatást, /általános célú elektronikus kérelem űrlap melyen keresztül írhatnak beadványt, illetve ahhoz csatolt dokumentum terjeszthető elő az önkormányzati adóhatóságunk felé.**

Az e-Papír egy ingyenes, hitelesített üzenetküldő alkalmazás, amely internetkapcsolaton keresztül, elektronikus úton összeköti az Ügyfélkapuval rendelkező ügyfeleket a szolgáltatáshoz csatlakozott intézményekkel.

**Elérhető:** <https://epapir.gov.hu/> címen.

**Rendelkezési nyilvántartás /RNY/**

A Rendelkezési Nyilvántartás (a továbbiakban: RNY) az azonosítási és kapcsolattartási módra – vonatkozó rendelkezéseit tartja nyilván. Ügyintézési rendelkezést kizárólag 18 év feletti természetes személyek tehetnek, akik valamely személyi alapnyilvántartásnak az alanyai. A rendelkezési nyilvántartás jelenleg a <https://rendelkezes.kekkh.gov.hu/rny-public/> címen érhető el Központi Azonosítási Ügynök szolgáltatáson keresztüli azonosítást követően

Az ügyintézési rendelkezés első alkalommal kizárólag személyesen tehető, kivéve, ha az ügyfél rendelkezik ügyfélkapus regisztrációval, vagy Részleges Kódú Telefonos Azonosítással.

**Felhívjuk figyelmét, hogy**

-gazdálkodó szervezet ügyfél az E-ügyintézési tv. 14.§ (1) bekezdése alapján köteles bejelenteni az ügyintézési rendelkezésének nyilvántartásába (a továbbiakban: rendelkezési nyilvántartás) az elektronikus kapcsolattartásra szolgáló elérhetőségét.

-természetes személy ügyfél – amennyiben ügyeit elektronikusan kívánja intézni – az ügyintézési rendelkezésének nyilvántartásába (rendelkezési nyilvántartás) szíveskedjen alaprendelkezést tenni az elektronikus ügyintézés engedélyezése céljából.

Az alaprendelkezést követően személyesen, elektronikusan vagy telefonon további rendelkezések tehetők, pl. meghatalmazások bejelentése.

Az RNY szolgáltatója a nyilvántartás adatait az arra jogosultak, így például az e-ügyintézést biztosító szervek felé megismerhetővé teszi. Ez az e-ügyintézést biztosító szervek számára azt jelenti, hogy valamennyi kapcsolattartás során be kell kérdeznie az RNY-be, hogy a küldeménye továbbítását milyen úton teheti meg, vagy például, hogy az adott meg hatalmazott eljárhat-e az ügyfél nevében

 **Önkormányzati Hivatali Portál,**

Jánosházi Közös Önkormányzati Hivatalhoz tartozó települések az ASP elektronikus ügyintézési szolgáltatás rendszerének segítségével elektronikus ügyintézési szolgáltatást nyújtanak az állampolgárok és a vállalkozások felé.

Az Önkormányzati Portál a<https://ohp.asp.lgov.hu/> címen érhető el. Az ügyindítás bejelentkezéshez és regisztrációhoz kötött.

Az Önkormányzati Hivatali Portál felületen az alábbi ügyekben van lehetőség elektronikus ügy indítására:

Általános nyomtatványok:

* Bejelentkezés, változás-bejelentés
* Túlfizetés átvezetési és visszautalási kérelem
* Meghatalmazás önkormányzati adóügyben
* Megkeresés köztartozás behajtására
* Általános adóigazolás kérelem
* Bevallás előrehozott helyi adóról

Kommunális adó:

* Adatbejelentés a magánszemély kommunális adójáról

Telekadó:

* Adatbejelentés a telekadóról

Építményadó:

* Adatbejelentés az épület, épületrész utáni építményadóról

Iparűzési adó:

* Helyi iparűzési adó bevallás, ideiglenes jellegű iparűzési tevékenység
* Helyi iparűzési adó bevallás, állandó jellegű iparűzési tevékenység 2017.évre
* Helyi iparűzési adó bevallás, állandó jellegű iparűzési tevékenység 2018.évre
* Helyi iparűzési adóelőleg-kiegészítés bevallás

Jövedelemadó /termőföld bérbeadás/

* Termőföld bérbeadásából származó jövedelem adójához kapcsolódó bevallás

Gépjárműadó:

* Adatbejelentés a gépjárműadóról

Talajterhelési díj:

* Talajterhelési díj bevallás

Jövedéki adó /magánfőzött párlat/:

* Bejelentés desztillálóberendezés tulajdonjogáról, tulajdonjogának megszerzéséről